武當太極拳

武當太極拳係一種結合道家哲學嘅拳術。 相傳由張三丰所創嘅其中呢種武當內家拳，將道家太極、陰陽、五行、八卦、九宮嘅理學、中醫學和道家內功與民間武學熔為一爐，運用陰陽變化、相生相剋、煉精化氣，煉氣化神、煉神還虛，煉虛合道嘅道理融入拳理之中而創立武當太極拳。 「武當太極拳」爾個詞既可以指特定嘅太極拳，又可以指包括武當武術拳術掌術嘅廣義武當拳術。武當太極拳得到武術界很高嘅評價，故素有「天下太極出武當」以及「南尊武當」之說。

起源 
武當太極拳嘅起源和發展同中國嘅道教文化哲理思想有著密切嘅關係，深受《易經》 老子《道德經》嘅影響。元朝王重陽創立全真教。 全真派武術之中很可能已經包含太極拳或同類拳法，而由張三丰融會貫通自成新套路。至於張三丰創立太極拳嘅經過則有以下傳說︰一種講法係張三丰修煉時看到蛇鶴相爭從而領悟出太極拳，至於另一講法則係張三丰得到真武大帝神受。

特點要決 
武當太極拳嘅特點係「周身俱要輕靈，尤須貫串，氣宜鼓盪，神宜內斂。」「其根在腳，發於腿，主宰於腰，形於手指。」能夠“拳打臥牛之地”，基本上兩米方圓足以施展，其中除螺旋纏絲外，涉及九宮、八卦嘅方位。

武當太極拳嘅要訣係「拳隨心境，舒展綿長，恢宏大氣，容萬物於心。」唔單止強身健體，重可以防身自衛。佢結合咗練精化氣、練氣化神、練神還虛，還虛合道嘅道教氣功功法，開人智慧、發人體能，使人延年益壽、長生久世，係一種集武術與養生一體嘅上乘拳法。

武當出家人食齋﹑比如蔬果豆類松子松針。練氣功習武更要節制性慾。天蒙蒙光就要起身上山採大自然靈山靈氣練武。

基本動作
武當太極拳嘅基本動作係十三勢，即係掤、捋、擠、按、采、捩、肘、靠、進、退、顧、盼、定，動作以崩、履、擠、按、採、列、肘、靠為主，應用中隨、連、粘、貼，連綿不斷、行雲流水。

武當太極拳嘅練習過程分三個階段：首先練形、然後練氣、最後練神。內含功法主要有：吐納導引功、外氣採補功、混元站樁功。要求演練者虛靈頂靜、含胸拔背、沉肩墜肘，動作舒展，做到神形俱妙。動靜結合、內外相含，係內外雙修嘅至寶，係人體性命嘅源泉。

套路招式名
基本上各家太極拳有若干共通嘅動作如 掤、捋、擠、按...等等，但係次序﹑組合﹑名稱 唔同。

部份武當太極拳招式名稱和一般早期俗家子弟所傳和發展嘅派別如陳氏楊氏太極唔同。
最有可能情況係喺將太極拳傳播嘅過程裡面，因應時勢﹑學與教嘅實際情況而改變名稱。
武當太極拳招式名稱多數忠於原來靈感，例如下面幾個就源自野生生物，並同天地日月有關:懷中抱月﹑海馬吐霧﹑黑虎巡山。大部份名稱也較高雅。其他非武當派系嘅招式名多數就以動作形態為主方便平民記住同學習: 手揮琵琶﹑搬攔捶﹑抱球式。

招式名粗略比較表

也有可能因為口耳相傳﹑口音問題﹑文化水平問題而出現「變化」：
例：攬札衣 ↔ 攬紮衣 ↔ 攬擦衣 ↔ 懶紮衣嘅

流傳

秘傳武當太極拳
武當功夫承傳隠秘，深受道家思想影響，長期以來，武當派始終堅守「寧可失傳，不可亂傳」嘅古訓，且歷代傳人雲游四方，大多歸隱山林，密不外宣，影響武當功夫嘅傳播與發展。 因此，武當太極拳如神龍不見首尾，甚至世間一度出現武當太極拳失傳嘅說法。

事實上，武當太極拳無失傳，而係秘傳，兼且喺廟內單線秘傳，而門規甚嚴，故難得一見。

近代政府推廣多辦全國武術大會。 部份掌門比較開明，加上政府同商業因素，道教中人開始多收徒弟外傳。 

據谷歌搜尋結果， 現保留武當稱號嘅，最少可見有武當玄武派﹑武當三丰派 ﹑閭山武當三丰自然派﹑武當(全真)龍門派。

走入民間 
一般民間太極拳可歸納為四大派系，即南派太極拳、北派太極拳、本山派太極拳、散派太極拳。爾四大派中，南派太極拳源自張三丰，並融匯江南八家名拳而自成一家。北派太極拳則係由張三丰徒第傳入民間，首傳山西王宗岳，王再傳畀河南溫縣趙堡人蔣發，蔣發之後一直喺趙堡傳到而家有十三、四代，叫趙堡太極拳。蔣發又傳畀陳溝人陳王廷，陳將家傳“炮捶”與太極豢嫁接，發展形成為陳式太極拳。陳氏後人陳長興盡得蔣發所傳太極真締，因受本族限制將藝傳與河北永年人楊祿纏，楊氏父子又得道門高人點撥，形成楊式太極拳一派 。繼而再發展出其他各個太極拳門派。

普及 
武當各派設立功夫學院﹑武術館等， 開設唔同課程教太極拳同堆相關武當武術。 亦有私人傳授。 
只有一部份人正式入門， 完全數年課程。

近代開始中外各國推廣太極。為方便唔同年齡體質人士，出現唔同版本包括簡化了嘅十三式，以至三十六式/三十八式...等。
武當各派師徒開始寫書﹑拍錄像﹑接受電視台訪問拍攝特輯﹑公開授徒等方法傳藝。
坊間亦間中出現99式以至108式版本。
香港以至西方國家習武之士亦到中國拜師學藝。

間中亦有武當中人如游玄德掌門到海外推廣。

網上部份資料間或把武當其他拳術一概稱為武當太極拳。

部份太極拳已經有意無變成太極操。失去武功退敵自衛作用。

門派分支與人物承傳
道教武當門派分支眾多。粗分南武當北武當之外，分全真龍門派﹑正一派﹑真武玄武門/玄武派、三丰自然派、...等七八個分支。

也因為跟多位師父學習唔同武術，加恢復上玄武派，一人同時承傳兩派功夫也係常見。 正式拜師入門嘅入室弟子比俗家弟子承傳更多更深入，而且包含拳術以外嘅哲學﹑宗教﹑醫術﹑秘傳知識等。

其中傳武傳太極嘅歷代師徒人數也眾多。很多正式上山修道者很少接觸傳媒甚至互聯網，不為外人知道。
暫時列舉相關人物多係開班授徒﹑任職高位﹑名人之師父﹑已推出書本或錄像影碟﹑參加武術交流大會或表演者。

即使同一門派分支，近代人跟多位師父學習，融會貫通加創新，每代武當太極拳也會出現一點增刪變化或改進。

玄武派
相傳武當派開山祖師張三丰，本名張全一，字玄玄，元明之際著名道士 。於湖北均縣武當山修道，供奉玄天上帝為主神 (宋元时，皇室封号武当山真武神)，因玄天上帝，本名玄武大帝，故武當派亦稱為玄武派，係武當山的本山派系。 玄武派因為歷史原因曾經中斷。1989年農曆九月九日，武當山道教協會決定恢復「武當玄武派」。武當玄武派承接原來第十二代，恢復承接嘅第一代為第十三代弟子，第二代由1986年嘅陰曆正月初一開始。 

武當玄武派弟子輩份排行用字：

宣淵一道志，求德振常存，照應通玄理，微希太景成，武當興法派，惟仙尊之宗，大岳氣自然，五龍呈祥煙，玉虛宏圖展，三丰丹技傳，南岩捧聖真，紫霄永吉昌。

王光德/王自德 (1947-2001)：道名 王通聖，玄武派第十三代掌門人，中國道教協會副會長、湖北省道教協會會長、十堰市政協副主席、丹江口市政協副主席、武當山旅游經濟特區副區長、武當山道教協會會長 。
 游玄德，道號：玉京子、洞天真人，號松鶴山人。武當玄武派第十四代掌門人 。曾跟隨 呂明道、朱誠德、王通和、武當山玄武派第十三代掌門王通聖等習武。承傳三丰祖師當年所創，只傳武當山道人之「秘傳武當太極拳」。大力推廣「武當內丹養生術」及「武當功夫」。中外弟子眾多。十五代弟子係「理」字輩。入室弟子有數十人，較爲傑出者有田理陽、朱理明、袁理敏、田理芳、陳理勝、周理參、王理平、王理東、羅理英、李理浩、唐理龍、陳理展、王理安、余理庭.......等。外國弟子有游理太、游理瑞、游理漢、游理倫、游理蘇等。著有《秘傳武當太極拳》(2009)、《武當道教養生導引術》(2010)。
 袁理敏傳第十六代弟子張微海，袁微鑫，熊微正…等等。
 羅理英：道號：清風子。 香港人。曾隨伍寶英道長之徒羅梓良習武，游玄德掌門入室弟子，王文東道長嫡傳弟子。香港道教聯合會「武當養生功」及「秘傳武當太極拳」導師。歷年養生功學生超過3000人，收徒近150人。

玄武派第十七代弟子有：希真，希武，希寶，希劍，希峰，希靈…等等。

三丰派
武當三丰派承傳徒弟輩份用字 ：
玄元通道居端靜，白鶴乘虛向自清，師資月圓皈志禮，身中抱一管丹成，太上淵微入妙園，凌雲星朗貯壺天，功候到日方許就，始悟真言信可傳。

鍾雲龍：道號「清微」。武當三丰派14代武術傳人。師承 朱誠德﹑郭高一﹑王光德 (即當山玄武派第十三代掌門王通聖)﹑金子弢，陳小星。喺香港創建師虛太極養生學院。致力傳承正宗武當武藝。師虛除精通粵語，亦操流利普通話同英文。喺香港推廣太極養生有成果。曾獲香港【最佳太極氣功教授品牌大獎】。

三丰自然派
相傳之武當派開山祖師張三丰，本名張全一，字玄玄，元明之際著名道士，遼東懿州人 。因此，武當派在遼東 (今之遼寧省的閭山) 留下一脈支派，稱為三丰自然派。
 劉妙元道長：武當三丰自然派第22代。
 楊明真：閭山大朝陽觀武當三丰自然派第23代掌門人。
 劉煥軍：武當第24代掌門人，楊明真之徒弟。一說由他創閭山派。中國武當拳法研究會總顧問(1991年)。中國武當武術開發中心總顧問、總教練(1995年)美國中醫藥太極國術研究院教授(2001年)。北京大學武術研究中心聘為顧問。 入選《世界優秀專家人才名典》。 培養了一大批武術界名家: 陳占水、匡建軍 、趙守禮 、謝紫英 、劉明德、黎小玲、蔣劍、韓慶浩、李清福、王敬峰、劉守仁、史玨東、晏洪濤、劉艷麗、黃建新等。  
 王韶君：武當三丰自然派第25代傳人之一。
 張奇字 本龍 / 號「靈丹子」：武當三丰正宗自然派第25代傳人之一，師承劉煥軍、萬籟聲等八人。 著有一本《張三丰原式太極拳》(81式)。張奇弟子數百人 ，包括王平 事跡載於多份報刊與電視台。。
 「風塵子」 / 王平：武當閭山三丰自然派太極拳第26代傳人，武當玄武派第15代傳人。先後拜張奇﹑王韶君﹑游玄德為師, 也得劉煥軍親傳武藝。融會貫通演變為99式至108式太極拳。一般傳授36式太極拳。於廣東授徒。曾於多次比賽獲獎。弟子之中有香港人   。
 宋大明：風塵子王平 徒弟之一。三丰自然派第27代「祥」字輩傳人。武當閭山三丰自然派。曾於比賽獲獎。編著《道家三丰36式太極拳》(2010)於廣東深圳授徒。

其他
承傳人物眾多。
武當全真派詳見其他相關條目。以下僅略附 武當松溪派：王通和/王維慎/王傑。師承林濟群、松溪派李昊天。

金山派：因發源於山東嶗山，又稱嶗山派。由龍門第四代孫玄清所創。據《玄門必讀》等載，孫玄清，字元玉，號金山，又號海嶽山人。1926年北京白雲觀抄藏嘅《諸真宗派總簿》載有該派傳承傳代徒弟輩份用字。

玄一道人/黃崧峻博士：武當學院院長。一說為三丰玄字輩第15代傳人之一。

太極拳
中國非物質文化遺產